 1 Ndị Eze 9  O wee ruo na ozugbo Sọlọmọn wuchara ụlọ Jehova na ụlọ eze na ihe niile dị Sọlọmọn ezi mma nke o nwere mmasị ịrụ,Jehova wee pụta ìhè nihu Sọlọmọn nke ugboro abụọ, otú ahụ o si pụta ìhè nihu ya na Gibiọn.Jehova wee sị ya: Anụwo m ekpere gị na arịrịọ ị rịọrọ ka e meere gị amara bụ nke ị rịọrọ nihu m. Emewo m ka ụlọ a i wuru dị nsọ site nime ka aha m dịrị na ya ruo mgbe a na-akaghị aka; anya m na obi m ga-adịkwa na ya mgbe niile.Ọ bụrụ na i jee ije nihu m, dị nnọọ ka Devid nna gị jere, nobi na-eguzosi ike nezi ihe nakwa nizi ezi site nime ihe niile m nyere gị niwu ma debe ụkpụrụ m na mkpebi ikpe m,m ga-emekwa ka ocheeze nke alaeze gị nIzrel guzosie ike ruo mgbe ebighị ebi, dị nnọọ ka m kwere Devid nna gị nkwa, sị, Ọ dịghị mgbe a na-agaghị enwe nwoke si nahụ gị nọ nocheeze Izrel.Ọ bụrụ na unu onwe unu na ụmụ unu akwụsị iso m ma ghara idebe iwu m na ụkpụrụ m bụ ndị m nyere unu, unu ewee gaa fee chi ọzọ ma na-akpọrọ ha isiala,m ga-ebipụkwa Izrel nelu ala ahụ m nyere ha; m ga-esikwa nihu m tụfuo ụlọ ahụ nke m doro nsọ nye aha m, Izrel ga-aghọkwa ihe e ji atụ ilu na ihe ịkwa emo netiti ndị niile.Ụlọ a ga-aghọkwa mkpọmkpọ ebe. Onye ọ bụla nke na-agafe ya ga-ekporopụ anya, ọ ga-afụkwa mkpọrọhịhị, sị, Nihi gịnị ka Jehova ji mee ala a na ụlọ a otú ahụ?Ha ga-asịkwa, Ọ bụ nihi na ha hapụrụ Jehova bụ Chineke ha bụ onye kpọpụtara ndị nna nna ha nala Ijipt, ha wee soro chi ọzọ dị iche iche wee kpọọrọ ha isiala ma fee ha. Ọ bụ ya mere Jehova ji mee ka ọdachi a dum dakwasị ha.O wee ruo mgbe afọ iri abụọ gwụchara, bụ nke Sọlọmọn ji wuo ụlọ abụọ ahụ, ụlọ Jehova na ụlọ eze,Haịram bụ eze Taya bunyere Sọlọmọn ogwe osisi sida na ogwe osisi junipa, nakwa ọlaedo ruo nókè ọ masịrị ya, na Eze Sọlọmọn nyere Haịram obodo iri abụọ nala Galili noge ahụ.Nihi ya, Haịram si na Taya gawa ịhụ obodo ndị ahụ Sọlọmọn nyere ya, ma ha adịchaghị mma nanya ya.O wee sị: Olee ụdị obodo ndị dị ihe a i nyere m, nwanne m? E wee kpọọ ha Ala Kebul ruo taa.Ka nke a na-eme, Haịram zigaara eze otu narị talent ọlaedo na iri abụọ.Nke a bụ ihe ndekọ banyere ndị a kpọọrọ ịrụ ọrụ mmanye bụ ndị Eze Sọlọmọn manyere ịrụ ụlọ Jehova na ụlọ nke ya na Milo na mgbidi Jeruselem na Hezọ na Megido na Giza.Fero bụ eze Ijipt agbagoteworị wee weghara Giza ma gbaa ya ọkụ, o wee gbuo ndị Ke bi nobodo ahụ. O wee nye ya ada ya, bụ nwunye Sọlọmọn, ka ọ bụrụ ihe o ji duo ya ụlọ.Sọlọmọn wee wuo Giza na Bet-horọn Ndịda,na Belat na Tema nke dị nala ịkpa, nala ahụ,na obodo niile a na-akwakọba ihe bụ ndị ghọrọ nke Sọlọmọn nakwa obodo ụgbọ ịnyịnya na obodo ndị bụ maka ndị na-agba ịnyịnya, na ihe ndị dị Sọlọmọn ezi mma bụ ndị o nwere ọchịchọ iwu na Jeruselem nakwa na Lebanọn nakwa nala dum ọ na-achị.Ma ndị niile fọdụrụnụ ná ndị Amọraịt, ndị Het, ndị Perizaịt, ndị Haịvaịt na ndị Jibọs, bụ ndị na-esoghị nụmụ Izrel,ụmụ ha ndị fọdụrụnụ nala ahụ mgbe ha nwụworo bụ ndị ụmụ Izrel na-enweghị ike ibibi, ruo taa, Sọlọmọn nọ na-amanye ha ka ha na-arụ ọrụ a na-amanye ndị ohu ịrụ.Ọ dịghị onye ọ bụla nime ụmụ Izrel Sọlọmọn ji mere ohu; nihi na ọ bụ ha bụ ndị agha na ndị na-ejere ya ozi na ndị o mere ndị isi na ndị na-esote ndị isi agha ya na ndị isi nke ndị na-anya ụgbọ ịnyịnya ya na ndị isi nke ndị na-agba ịnyịnya ya.Ọ bụ ndị a bụ ndị isi nke ndị na-anọchite anya eze, bụ ndị isi ọrụ Sọlọmọn, narị mmadụ ise na iri ise, bụ ndị ndú nke ndị na-arụ ọrụ ahụ.Otú ọ dị, ada Fero si nObodo Devid pụta gaa nụlọ nke ya, nke o wuuru ya. Ọ bụ mgbe ahụ ka ọ rụrụ Milo.Sọlọmọn wee na-achụ àjà nsure ọkụ na àjà udo ugboro atọ nafọ nelu ebe ịchụàjà nke o wuuru Jehova, a na-esurekwa ihe nsure ọkụ nebe ịchụàjà ahụ, nke dị nihu Jehova; o wee wuchaa ụlọ ahụ.E nwekwara ọtụtụ ụgbọ mmiri ndị Eze Sọlọmọn rụrụ nIziọn-giba, bụ nke dị nakụkụ Ilọt, nụsọ Oké Osimiri Uhie, nala Idọm.Haịram wee jiri ọtụtụ ụgbọ mmiri ndị ahụ na-eziga ndị na-ejere ya ozi, ndị ọrụ ụgbọ mmiri, bụ ndị oké osimiri doro anya, ha na ndị na-ejere Sọlọmọn ozi.Ha wee gaa Ofa bute narị talent ọlaedo anọ na iri abụọ nebe ahụ ma bulatara ya Eze Sọlọmọn. 